《东坡竹石》
宋代·刘黻

坡翁北归留戏笔，数竹离奇生磈石。
世如有凤必先知，碌碌凡磈谁得识。
风不声兮月不影，山僧笑我移枯瘠。
岭耻每苦烟瘴深，烟瘴何曾祸忠直。
天使无垢来此邦，要与坡翁发真迹。
大书特书等傲岸，方寸一虚隘八极。
何年移植蓬莱宫，清风逼人寒半壁。
枝可磨，叶可摘，
石上根，祗如昔。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。